ग्वालियर। हजीरा निवासी आशाराम ने जैसे ही ईवीएम का बटन दबाया, वैसे ही पास में रखे वीवीपैट की स्लिप में प्रदर्शित हो गया कि उन्होंने किसे वोट दिया है। यह देखकर आशाराम को खुशी तो हुई पर वे आश्चर्यचकित भी थे। इसकी वजह थी आशाराम ने ईवीएम से भी कई बार मताधिकार का उपयोग किया था, लेकिन वोट डालते ही कभी ऐसी पर्ची नहीं दिखी, जिससे पता चल जाए कि उनका वोट किसको गया है। पर उन्होंने जब प्रदर्शन के लिए रखी ईवीएम से वोट डाला तो वीवीपैट की पर्ची में तत्काल दिखाई दे गया कि उनका वोट किसे गया है।